text: Storm vælter stillads og lukker badeland
  28 oktober 2013 kl. 17.41
  Flere biler blev ramt, da et stillads ved Hotel Europa i Aabenraa væltede ned over hovedgaden. I Fredericia er taget revet af perroner på banegården og idrætscentret er lukket på grund af stormen.
  Det store stillads, som bruges ved renoveringen af hotellet på H.P. Hanssensgade i Aabenraa væltede tidligt på eftermiddagen.
  Ifølge DR Syd måtte en kvinde løbe for livet, da et seks-etagers stillads i Aabenraa blæste omkuld mandag eftermiddag. Stilladset stod ved Hotel Europa og væltede ned over hovedgaden H.P. Hanssensgade og ramte nogle parkerede biler. Kvinden slap med forskrækkelsen.
  Hovedvejen gennem Aabenraa blev totalt spærret og der opstod kaos. Ingen personer kom til skade.
  I Fredericia er badeladet og idrætscentret lukket på grund af stormskader.
  Taget på hal 5 og 6 har angiveligt været ved at lette. Heller ikke her har personer været i fare.
  På Fredericia banegår har orkanen revet en stor del af perrontaget. Det betyder at togdriften til og fra Fredericia er delvist indstillet.
   
  Ved de to voldsomme storme i Danmark i 2005 og 1999 skete der i alt skader for 17 milliarder kroner8. januar 2005 var der vindstød med orkanstyrke under en storm.* Fire personer mistede livet. To blev ramt af et løsrevet tag, og to andre blev ideres biler ramt af væltende træer.* Flere diger brød sammen, og i hundredvis af personer måtte evakueres i bl.a.Løgstør, Skive og Thy.* Broer blev lukket og tog, busser, metro og fly blev indstillet.* 200.000 forbrugere blev påvirket af strømafbrydelser i kortere eller længere tid.* Skaderne løb samlet op i cirka fire milliarder kroner.3.-4. december 1999 var der orkan.* Syv personer mistede livet på landsplan, og 800 mennesker kom så alvorligt tilskade, at de søgte lægehjælp.* Omkring 400.000 husstande var uden strøm i kortere eller længere tid.* På Lindøværftet i Odense væltede en 114 meter høj portalkran ned over etcontainerskib.* Der skete skader for omkring 13 milliarder kroner, er det anslået.Kilde: Beredskabsstyrelsens publikation "Nationalt Risikobillede".
  
  